rejauldu/bengali-wikipedia huggingface dataset:
অ্যাডাম গোল্ডে (মৃত্যু ১৩৯৫/৬), এক্সেটার, ডেভন, ছিলেন একজন ইংরেজ রাজনীতিবিদ।   পরিবার  তিনি মার্জারী নামে একজন মহিলাকে বিয়ে করেছিলেন এবং তাদের চার কন্যা এবং এক পুত্র ছিল, এমপি, রজার গোল্ডে।   কর্মজীবন  তিনি ১৩৯০ সালের জানুয়ারিতে এক্সেটারের জন্য ইংল্যান্ডের পার্লামেন্টের সদস্য (এমপি) ছিলেন।   তথ্যসূত্র   বিষয়শ্রেণী:এক্সেটারের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংল্যান্ডের সংসদ সদস্য জানুয়ারি ১৩৯০ বিষয়শ্রেণী:১৩৯৬-এ মৃত্যু বিষয়শ্রেণী:জন্মের সাল অজানা
এয়ার বেন অ্যাফ্লেক পরিচালিত ২০২৩ সালের মার্কিন জীবনীনির্ভর ক্রীড়াভিত্তিক নাট্যধর্মী চলচ্চিত্র। বাস্কেটবল খেলার জুতার কোম্পানি এয়ার জর্ডানের সত্য ঘটনা অবলম্বনে নির্মিত চলচ্চিত্রটির চিত্রনাট্য লিখেছেন অ্যালেক্স কনভারি। এতে শ্রেষ্ঠাংশে অভিনয় করেছেন ম্যাট ডেমন, বেন অ্যাফ্লেক, জেসন বেটম্যান, মার্লন ওয়েয়ান্স, ক্রিস মেসিনা, ক্রিস টাকার ও ভায়োলা ডেভিস।  ২০২৩ সালের ১৮ই মে সাউথ বা সাউথওয়েস্টে চলচ্চিত্রটির উদ্বোধনী প্রদর্শনী হয় এবং ৫ই এপ্রিল মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি অ্যাফ্লেকের পরিচালনা, কনভারির চিত্রনাট্য এবং অভিনয়শিল্পীদের অভিনয়ের জন্য সমালোচকদের নিকট থেকে ইতিবাচক প্রতিক্রিয়া লাভ করে। ৭০-৯০ মিলিয়ন মার্কিন ডলার নির্মাণব্যয়ে নির্মিত চলচ্চিত্রটি বিশ্বব্যাপী ৯০ মিলিয়ন মার্কিন ডলার আয় করে। চলচ্চিত্রটি অ্যামাজন প্রাইম ভিডিওতে স্ট্রিমিংয়েও দর্শকদের সাড়া পায়। চলচ্চিত্রটি ৮১তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র ও শ্রেষ্ঠ অভিনেতা - সঙ্গীতধর্মী বা হাস্যরসাত্মক চলচ্চিত্র বিভাগে দুটি মনোনয়ন লাভ করে।   তথ্যসূত্র    বহিঃসংযোগ   অ্যামাজন প্রাইম ভিডিওতে এয়ার        বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর জীবনীনির্ভর নাট্য চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের ক্রীড়াভিত্তিক নাট্য চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:ইংরেজি ভাষার ক্রীড়াভিত্তিক নাট্য চলচ্চিত্র বিষয়শ্রেণী:ইংরেজি ভাষার জীবনীনির্ভর নাট্য চলচ্চিত্র বিষয়শ্রেণী:মার্কিন ক্রীড়াভিত্তিক নাট্য চলচ্চিত্র বিষয়শ্রেণী:মার্কিন জীবনীনির্ভর নাট্য চলচ্চিত্র বিষয়শ্রেণী:মার্কিন ব্যবসা চলচ্চিত্র বিষয়শ্রেণী:অ্যামাজন এমজিএম স্টুডিওজের চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:স্কাইড্যান্স মিডিয়ার চলচ্চিত্র বিষয়শ্রেণী:বেন অ্যাফ্লেক পরিচালিত চলচ্চিত্র বিষয়শ্রেণী:বেন অ্যাফ্লেক প্রযোজিত চলচ্চিত্র বিষয়শ্রেণী:ম্যাট ডেমন প্রযোজিত চলচ্চিত্র বিষয়শ্রেণী:মাইকেল জর্ডান বিষয়শ্রেণী:নাইকি, ইঙ্ক বিষয়শ্রেণী:১৯৮৪-এর পটভূমিতে চলচ্চিত্র বিষয়শ্রেণী:অরেগনের পটভূমিতে চলচ্চিত্র বিষয়শ্রেণী:নর্থ ক্যারোলাইনার পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:কোম্পানি সম্পর্কে চলচ্চিত্র বিষয়শ্রেণী:বিজ্ঞাপন সম্পর্কে চলচ্চিত্র বিষয়শ্রেণী:ব্যবসায়ী সম্পর্কে জীবনীনির্ভর চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
ক্বারী ওবায়দুল্লাহ বাংলাদেশি একজন উপস্থাপক, ক্বারী ও ইসলামি ব্যক্তিত্ব ছিলেন। তিনি ১৯৭০-৮০ দশকে মুসলিম বিশ্বের শ্রেষ্ঠ চারজন ক্বারীর মধ্যে অন্যতম ছিলেন। তিনি বাংলাদেশ বেতার ও বাংলাদেশ টেলিভিশনের একজন নিয়মিত ক্বারী ছিলেন। তিনি ঐতিহাসিক চকবাজার শাহী জামে মসজিদে ১৯৬২ সাল থেকে ২০০৬ সাল পর্যন্ত খতিবের দায়িত্ব পালন করেছেন। তার রেকর্ড করা আজান প্রতিদিন বাংলাদেশের সরকারি প্রচার মাধ্যম বাংলাদেশ বেতার, বিটিভি ও বিটিভি ওয়ার্ল্ডে প্রচারিত করে। এছাড়াও তিনি জাতীয় সংসদ অধিবেশনে কুরআন তিলাওয়াত করতেন। তিনি প্রেসিডেন্ট জিয়াউর রহমানের শিক্ষক ছিলেন। তাকে নিয়ে সৌদি আরবের রিয়াদ শহরে কুরআন ফাউন্ডেশন কমিটি গঠন করা হয়েছে।   বাল্যজীবন  ওবায়দুল্লাহ ১৯৪৪ সালের ১ জানুয়ারি চট্টগ্রাম জেলার রাঙ্গুনিয়া উপজেলার কোদালা গ্রামের এক মুসলিম পরিবারে জন্ম গ্রহণ করেন। তার পিতার নাম শাহ মেহেরুজ্জামান ইসলামাবাদী, তিনিও একজন বিশিষ্ট আলেম ছিলেন। ওবায়দুল্লাহ তার পিতার নিকট বাল্য শিক্ষা সম্পন্ন করেন। এরপর ঢাকার লালবাগ জামেয়া মাদ্রাসায় ভর্তি হন। সেখানে হাফেজ্জি হুজুর ও আজিজুল হকের নিকট বুখারী শরীফসহ বিভিন্ন বিষয় শিক্ষা লাভ করেন।   কর্মজীবন  লালবাগ কওমি মাদ্রাসা পড়া শেষ করে, ১৯৬২ সালে তিনি এখানেই বুখারী শরীফ পড়ানোর শিক্ষক হিসাবে নিয়োগ লাভ করেন। ১৯৬২ সালে তিনি নাজিমুদ্দিন রোডে অবস্থিত তৎকালীন পাকিস্তান রেডিওতে প্রথমবার কুরআন তেলাওয়াত করেন। তিনি বাংলাদেশের প্রথম জাতীয় সংসদ অধিবেশনেও উদ্বোধনী কুরআন তিলাওয়াত করেছেন। তার রেকর্ড করা আজানের ধ্বনি বাংলাদেশের সরকারি ও বেসরকারি টেলিভিশনে প্রতিদিন প্রচারিত হয়। তিনি ১৯৬৫ সাল থেকে ২০০৯ সাল নবম জাতীয় সংসদ অধিবেশন পর্যন্ত সংসদ অধিবেশনগুলোতে তিনি উদ্বোধনী কুরআন তিলাওয়াত করেছেন। শেখ মুজিবুর রহমান মাঝে মাঝে চকবাজার শাহী জামে মসজিদে গিয়ে তার পিছনে নামাজ আদায় করেছেন। বাংলাদেশের সাবেক প্রেসিডেন্ট জিয়াউর রহমান তাঁর ছাত্র ছিলেন।  তিনি কুরআন তিলাওয়াতে একজন দক্ষ ব্যক্তি ছিলেন। তিনি সৌদি আরব, বাহরাইন, কাতার, সিঙ্গাপুর, দুবাই, লিবিয়াসহ বিভিন্ন দেশের আন্তর্জাতিক কুরআন তিলাওয়াত প্রতিযোগিতায় অংশগ্রহণ করেছেন এবং পুরস্কার লাভ করেছেন। সৌদি সরকার প্রধান ফয়সাল ও খালেদ তাকে দুইবার ক্বারী সম্মাননা প্রদান করেন।   মৃত্যু  তিনি ২০০৬ সালে বার্ধক্যজনিতকারণে অসুস্থ হয়ে পড়েন। তিনি শেষ জীবন ঢাকার কামরাঙ্গীর চরের এলাকায় কাটিয়েছেন, অবশেষে ২০১৬ সালের ২১ ডিসেম্বর ইন্তেকাল করেন। মৃত্যুর সময় তার বয়স ছিলো ৭২ বছর। তিনি স্ত্রী, ২ ছেলে, ৬ মেয়ে রেখে মৃত্যুবরণ করেন। তাকে বায়তুল মোকাররম জাতীয় মসজিদ মাঠে দাফন করা হয়।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৬-এ মৃত্যু বিষয়শ্রেণী:জামিয়া কুরআনিয়া আরাবিয়া লালবাগের প্রাক্তন শিক্ষার্থী বিষয়শ্রেণী:বাংলাদেশের ক্বারী বিষয়শ্রেণী:টিভি ব্যাক্তিত্ব বিষয়শ্রেণী:দেওবন্দি ব্যক্তি বিষয়শ্রেণী:মুহাম্মদুল্লাহ হাফেজ্জীর শিষ্য বিষয়শ্রেণী:আজিজুল হক (শায়খুল হাদিস)–এর ছাত্র বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী বিষয়শ্রেণী:চট্টগ্রাম জেলার ইসলামি ব্যক্তিত্ব
২০২৩ নারী টি২০আই নর্ডীয় কাপ একটি ক্রিকেট সিরিজ যেটি ২০২৩ সালের আগস্ট মাসে ফিনল্যান্ডে অনুষ্ঠিত হয়। সিরিজটি নারী নর্ডীয় কাপের দ্বিতীয় আসর হিসেবে গণ্য হয়। সিরিজে অংশগ্রহণ করে এস্তোনিয়া, ডেনমার্ক, নরওয়ে, সুইডেন ও স্বাগতিক ফিনল্যান্ডের প্রতিনিধিত্বকারী একটি দল। এ সিরিজেই এস্তোনিয়া নিজেদের প্রথম নারী টোয়েন্টি২০ আন্তর্জাতিক (টি২০আই) ম্যাচ খেলে। সিরিজের ম্যাচসমূহ কেরাভার কেরাভা জাতীয় ক্রিকেট মাঠ ও ভান্তার তিক্কুরিলা ক্রিকেট মাঠে অনুষ্ঠিত হয়। ২০২২ সালে অনুষ্ঠিত নারী নর্ডীয় কাপের পূর্ববর্তী আসরে বিজয়ী হয়েছিল সুইডেন।  সিরিজে অপরাজিত চ্যাম্পিয়ন হয়ে নর্ডীয় কাপের শিরোপা ধরে রাখতে সমর্থ হয় সুইডেন।  দলীয় সদস্য  ইয়ানিকা হর্ন (অধি.)  লিনা স্যরমুস (সহ-অধি.)  অ্যামি প্যাটেনডেন  আসমাউল-হুসনা শিফা  গীতমা মদনায়ক  নাতালিয়া জোলুদ্‌জ  নাতালিয়া তিখোনরাভোভা  ভিক্তোরিয়া ফ্রে  মরেত ভলনের  মিলভি ভাইক  রগনে হল্লিক (উই.)  লাইমা দালবিনিয়া  সিরলি প্যাটেনডেন  স্‌ভেতলা গোচেভা লিনে লাইসনার (অধি.) (উই.)  অ্যান-সোফিয়া স্লেবস্যায়ার  এন অ্যানারসেন  এমা ব্রোগর্ড  ক্যাথরিন ব্রক  দিব্যা গোলেছা  নিতা পরমার  ফরহাত আফরোজ  মারিয়া কার্লসেন (উই.)  রনিয়া নিলসেন  লুইসা খ্রিস্টেনসেন  সমন্বিতা বিজয়  সিনে ব্রুনসগর্ড  সোফিয়া উস্টেরগর্ড রম্য ইমাদি (অধি.)  অনন্যা রৌতেলা  অনুশকা সৌরভ গোরড (উই.)  আয়েশা হাসান  দুলমিনি সৌভাগ্য গামাগে  পরিধি আগরওয়াল  পূজা কুমারী  প্রাচী কুমারী  ফারিমা সাফি  বিজেয়াতা কুমারী (উই.)  মিরাব রাজওয়ান  মিসবাহ ইফজাল  সংকীর্তনা রবীন্দ্রকুমার  সাগনা কুনারত্নম ত্রাইয়িলা মুলেপতি (অধি.)  আঁচল খুল্লর  চি-হান লে  তনোজিগ তবযোগরাজঃ  দিব্যা উন্‌হালে  দীপ প্রভা দাশ  ধনুষ্ক রুবনপতিরণ  পূজা গাংগুর্ডে  প্রগতি ভান্ডারি  মহুলিমা মুখোপাধ্যায়  মাগদালেনা কিয়োনকোভা  মোনা ইন্তো  রিয়া খুল্লর  স্টেলা শেরিডান (উই.)  হাইইয়েন ন্‌গুইয়েন গুঞ্জন শুক্লা (অধি.)  আনিয়া বৈদ্য  ইমান আসিম  ইমালি জয়সূর্য  একাতেরিনা বোগদানোভা  এলসা থেলান্ডের (উই.)  কাঞ্চন রানা  দিয়া গঙ্গবানী  ফাতিমা জাহরা  মারিয়া এহসান  রেশমি গুঞ্জগুন্তে সোমাশেখর  সিংনে লুন্ডেল (উই.)  সূর্য রাভুরি  হারির চমতো নরওয়ে দলে সলি পুলুজকে রিজার্ভ খেলোয়াড় হিসেবে রাখা হয়।  পয়েন্ট তালিকা   চ্যাম্পিয়ন  সূচি  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
সিয়েনা নিকোল আগুডং  (জন্ম ১৯ আগস্ট, ২০০৪) একজন মার্কিন অভিনেত্রী। টেলিভিশনে, তিনি নিকেলোডিয়ন ধারাবাহিক স্টার ফলস (২০১৮), এবং নেটফ্লিক্স ধারাবাহিক নো গুড নিক (২০১৯) এবং রেসিডেন্ট ইভাইল (২০২২) এর ভূমিকার জন্য পরিচিত। তার চলচ্চিত্রগুলির মধ্যে রয়েছে অ্যালেক্স অ্যান্ড মি (২০১৮) এবং আপসাইড-ডাউন ম্যাজিক (২০২০)।   প্রাথমিক জীবন এবং শিক্ষা  সিয়েনা হাওয়াইয়ের কাউয়াইতে জন্মগ্রহণ করেন, পিতামাতা কারেন এবং কেনেথ আগুডং-এর কাছে।  তিনি বলেছেন যে তিনি "ককেশীয়, ফিলিপিনো এবং পলিনেশীয়" বংশোদ্ভূত।  তার এক বড় বোন আছে, সিডনি, যিনি তাকে অভিনয় করতে অনুপ্রাণিত করেছিলেন।   সিয়েনা কিং কৌমুয়ালি প্রাথমিক বিদ্যালয় এবং আইল্যান্ড স্কুলে পড়াশোনা করেছেন। তারপরে তিনি তার অভিনয় ক্যারিয়ারের জন্য অনলাইন স্কুলে ভর্তি হয়েছিলেন।     তথ্যসূত্র   বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন শিশু অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:হাওয়াইয়ের অভিনেত্রী বিষয়শ্রেণী:ফিলিপিনো বংশোদ্ভূত মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী
২ নং থানাহাট ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন।  যোগাযোগ ব্যবস্থা কুড়িগ্রাম জেলা পরিষদ হতে দক্ষিণে ৩২ কিলোমিটার পাকা রাস্তা, ব্রহ্মপুত্র নদ বেষ্টিত চিলমার উপজেলার সদর ইউনিয়ন থানাহাট ইউনিয়ন। উপজেলার বালাবাড়ীহাট এলাকায় ইউনিয়ন পরিষদ ভবনটি অবস্থিত।  অবস্থান উত্তরে- রানীগঞ্জ ইউনিয়ন, পূর্বে- ব্রহ্মপুত্র নদ, পশ্চিমে- উলিপুর উপজেলার তবকপুর ইউনিয়ন এবং দক্ষিণে- রমনা মডেল ইউনিয়ন।  অর্থনৈতিক  গ্রাম ও মৌজার সংখ্যা  মৌজা-০৭টি  গ্রাম-১৬টি  খানা সংখ্যা-৯৬৯৮টি।   প্রতিষ্ঠান  মহাবিদ্যালয়- ৪টি  মাধ্যমিক উচ্চ বিদ্যালয়- ৬টি  নিম্ন মাধ্যমিক বিদ্যালয- ১টি  সরকারি প্রাথমিক বিদ্যালয-  ২৫টি।  ধর্মীয় অবস্থা  মসজিদ-  মন্দির- ১০টি  কবরস্থান-০৪টি  শ্মশান- ০২টি।  হাট-বাজার হাট/বাজার সংখ্যা -৩ টি। তন্মধ্যে-থানাহাট বাজার, বালাবাড়ীহাট বাজার, ঠগের হাট বাজার।  স্বাস্থ্য সেবা   হাসপাতাল-১টি  কমি্উনিটি ক্লিনিক -৭টি  স্যাটেলাইট ক্লিনিক-৮টি  প্রাণি সম্পদ অফিস- ১টি।  খাল ও নদী  ব্রহ্মপুত্র নদ  চাচলার বিল  পেদীখাওয়ার বিল  ছড়ার বিল।   দর্শনীয় স্থান   ব্রহ্মপুত্র নদ  প্রখ্যাত ব্যক্তি  শওকত আলী সরকার  নাজমুল হুদা পারভেজ   আরও দেখুন   কুড়িগ্রাম জেলা  চিলমারী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:চিলমারী উপজেলার ইউনিয়ন
থাম্ব|হলুদের অনুষ্ঠান, ঢাকা থাম্ব|ভারতের পশ্চিমবঙ্গে হলুদের অনুষ্ঠান  গায়ে হলুদ বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।  গায়ে হলুদে যে উপকরণগুলো সাধারণত ব্যবহার করা হয় তা হলো:   ডালা,   কুলা ,   হলুদের বাটি  পাটি,   বেতের মাছডালা,   মাছডালা,   ঢাকনা,   চন্দন,   পালকি,   সোহাগপুরি,   চন্দন তেল,   সোন্দা,   মেহেদি,   আপসান,   মেহেদির তোয়ালে,   হলুদের রম্নমাল। </div>  চিত্রশালা  তথ্যসূত্র  বিষয়শ্রেণী:বাঙালি সংস্কৃতি বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:বাংলাদেশী বিবাহের ঐতিহ্য
দক্ষিণ আফ্রিকা নারী ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য আয়ারল্যান্ড সফর করে। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়। ২০২২ সালের মে মাসে ক্রিকেট দক্ষিণ আফ্রিকা ডানে ফন নিকের্কের অনুপস্থিতিতে সুনে লুসকে অধিনায়ক হিসেবে রেখে সফরের জন্য দক্ষিণ আফ্রিকার দল ঘোষণা করে। লরা ডেলানি চোটের কারণে খেলতে অসমর্থ থাকায় গ্যাবি লুইসকে অধিনায়ক করে ক্রিকেট আয়ারল্যান্ডও সিরিজের জন্য আয়ারল্যান্ডের দল ঘোষণা করে।  টি২০আই সিরিজে দক্ষিণ আফ্রিকা ২–১ ব্যবধানে জয়ী হয়। ওডিআই সিরিজে দক্ষিণ আফ্রিকা ৩–০ ব্যবধানে জয়লাভ করে।  দলীয় সদস্য  গ্যাবি লুইস (অধি.)  আরলিন কেলি  আলানা ড্যালজেল  কারা মারে  কেট ম্যাকএভয়  জর্জিনা ডেম্পসি  জেন ম্যাগুয়ায়ার  ম্যারি ওয়ালড্রন (উই.)  র‍্যাচেল ডেলানি  লিয়া পল  শনা কাভানা (উই.)  সারা ফোর্বস (উই.)  সেলেস্তে রাক  সোফি ম্যাকম্যাহন সুনে লুস (অধি.)  আন্দ্রি স্টেইন  আন্নেকে বশ  আয়াবোংগা খাকা  ক্লোয়ি-লেসলি ট্রাইঅন  ডেলমি টাকার  তাজমিন ব্রিটস  তুমি সেখুখুনে  তৃষা চেট্টি (উই.)  নাদিন দে ক্লের্ক  নোনকুলুলেকো ম্লাবা  রাইসিবে ন্তোজাখে  লরা ভোলফার্ড্‌ট  লারা গুডঅল  শবনিম ইসমাইল ওডিআই সিরিজ শুরুর আগে সেলেস্তে রাক পারিবারিক কারণে দল থেকে নিজের নাম প্রত্যাহার করে নেন।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:২০২২-এ আইরিশ ক্রিকেট বিষয়শ্রেণী:২০২২-এ দক্ষিণ আফ্রিকান ক্রিকেট দক্ষিণ আফ্রিকা ২০২২ বিষয়শ্রেণী:দক্ষিণ আফ্রিকা ক্রিকেট দলের আয়ারল্যান্ড সফর
মতিউর রহমান (২০ সেপ্টেম্বর ১৯৩৩ - ১ মার্চ ২০০৩) বাংলাদেশের রাজনীতিবিদ ও মুক্তিযুদ্ধের সংগঠক যিনি সংসদ সদস্য ও মন্ত্রী ছিলেন। তিনি তৎকালীন রংপুর-১০ আসনের সংসদ সদস্য ছিলেন। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।   প্রাথমিক জীবন  মতিউর রহমান রংপুর জেলার পীরগঞ্জের কুমেদপুরের রছুলপুর গ্রামে জন্মগ্রহণ করেন। বিএ পাশ করে তিনি ঢাকায় ব্যবসা শুরু করেন। তিনি (১৯৬৯-১৯৭২) মেয়াদে ঢাকা চেম্বার অব কমার্স অ্যান্ড ইন্ডাস্ট্রির প্রেসিডেন্ট ছিলেন।  ১৯৬৮ সালে আগরতলা মামলায় শেখ মুজিবুর রহমান কারারুদ্ধ হলে তিনি উকিল বাবা হিসেবে শেখ হাসিনা ও ওয়াজেদ মিয়ার বিবাহ সস্পন্ন করেন।   রাজনৈতিক জীবন  মতিউর রহমান ১৯৭১ সালে মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধেঅংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধের সময় তিনি ছয় নম্বর সেক্টরের অধীনে নয় জনের চেয়ারম্যান হিসেবে মুক্তিযুদ্ধে দায়িত্ব পালন করেন। তিনি ১৯৭০ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হয়ে ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১১ আসন থেকে সংসদ সদস্য নির্বাচিত হন তিনি। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং শেখ মুজিবুর রহমানের তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০০৩-এ মৃত্যু বিষয়শ্রেণী:রংপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের সাবেক মন্ত্রী বিষয়শ্রেণী:বাংলাদেশের গৃহায়ন ও গণপূর্তমন্ত্রী বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আউগুস্তো হোসে রামোন পিনোচে উগার্তে (স্পেনীয় ভাষায়: Augusto José Ramón Pinochet Ugarte) (২৫ নভেম্বর, ১৯১৫–১০ ডিসেম্বর, ২০০৬এলমুন্ডো ডট ইএস ) ১৯৭৩ থেকে ১৯৯০ সাল পর্যন্ত চিলির সামরিক স্বৈরশাসক ছিলেন। তিনি প্রথমে একজন পেশাদার যোদ্ধা ছিলেন।   জন্ম ও শিক্ষাজীবন  আউগুস্তো হোসে ১৯৩৬ সালে সান্তিয়াগো সামরিক একাডেমি থেকে স্নাতক হন।   কর্মজীবন  তিনি ১৯৭৩ সালের সেপ্টেম্বরে চিলির সেনাবাহিনীর প্রধান হন। এর ১৮ দিন পরেই তিনি একটি ক্যু-এর মাধ্যমে রাষ্ট্রপতি আইয়েন্দেকে ক্ষমতাচ্যুত ও হত্যা করেন। পিনোচে একটি সামরিক কাউন্সিলের প্রধান হিসেবে ক্ষমতা দখল করেন এবং নিপীড়ন শুরু করেন। প্রথম তিন বছরে প্রায় ১ লক্ষ লোককে কারাবন্দী করেন। এদের অনেকের উপরেই নির্যাতন চালানো হয়। অনেকে নিখোঁজ হয়। ১৯৭৪ সালে নিজেকে চিলির রাষ্ট্রপতি ঘোষণা করেন।ওয়ার্ল্ড নেশান ১৯৭৮ সালে একটি গণভোটের আয়োজন করেন, যাতে ৭৫% লোক তার নীতির প্রতি সমর্থন জানায়। ১৯৮০ সালে পিনোচে নতুন সংবিধান রচনা করেন এবং আরেকটি গণভোটের মাধ্যমে সেটিকে কার্যকর করা হয়। নতুন সংবিধান অনুসারে পিনোচে আরও ৮ বছর দেশ শাসন করার শপথ নেন। কিন্তু ১৯৮০-র দশকে তার শাসনের প্রতি মার্কিন যুক্তরাষ্ট্র বিরূপ ভাব প্রদর্শন শুরু করে, যদিও মার্কিন গোয়েন্দা সংস্থা সিআইএ-র সাহায্য নিয়েই তিনি ক্ষমতায় এসেছিলেন। ১৯৮২ সালের অর্থনৈতিক ধ্স তার অভ্যন্তরীণ প্রভাব খর্ব করে। ১৯৮৮ সালে তিনি আবার একটি গণভোট ডাকেন, কিন্তু এবার ৫৫% চিলীয় তার বিরুদ্ধে ভোট দেয়। তিনি জনতার রায় মেনে নিয়ে ১৯৯০ সালে ক্ষমতা থেকে সরে দাঁড়ান। কিন্তু ১৯৯৮ সাল পর্যন্তও তিনি সামরিক বাহিনীর প্রধান ছিলেন এবং রাজনীতিতে তখনও নেপথ্যে প্রভাব রেখে যাচ্ছিলেন। এরপর তিনি অবসর গ্রহণ করেন। ২০০৪ সালে চিলির আদালত তাকে বিচারে কাঠগড়ায় দাঁড়ানোর জন্য শারীরিকভাবে উপযুক্ত বিবেচনা করে এবং তাকে গৃহবন্দী করা হয়। গৃহবন্দী অবস্থাতেই তিনি ২০০৬ সালের ১০ই ডিসেম্বর মারা যান। এসময় তার বিরুদ্ধে ৩০০-রও বেশি মামলা ঝুলে ছিল, যদিও তিনি কোনটিতেই দোষী সাব্যস্ত হননি।   তথ্যসূত্র    বহিঃসংযোগ   দ্য লাইফ অব আউটগুস্তো পিনোচে  বিবিসি   বহিঃসংযোগ   বিষয়শ্রেণী:চিলির রাষ্ট্রপতি বিষয়শ্রেণী:১৯১৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:স্নায়ুযুদ্ধের ব্যক্তি বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর অপরাধী বিষয়শ্রেণী:২১শ শতাব্দীর অপরাধী বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:মানবতাবিরোধী অপরাধে অভিযুক্ত ব্যক্তি বিষয়শ্রেণী:রাজনৈতিক দুর্নীতি বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী বিষয়শ্রেণী:নব্য উদারনীতিবাদ বিষয়শ্রেণী:ডানপন্থী মতাদর্শ
আদমশুমারি ও গৃহগণনা ২০০১ বাংলাদেশে অনুষ্ঠিত ৪র্থ জনশুমারি, যা ২০০১ সালের ২৩ থেকে ২৭ জানুয়ারি বাংলাদেশের সকল জেলা, উপজেলা, শহর ও গ্রামাঞ্চলে একযোগে পরিচালিত হয়। বাংলাদেশ পরিসংখ্যান ব্যুরো প্রতি ১০ বছর পর পর জনশুমারি পরিচালনা করে থাকে। এর পূর্বে ১৯৯১ সালে জনশুমারি পরিচালিত হয়েছিল। জনশুমারির প্রকাশিত প্রতিবেদন অনুযায়ী ২০০১ সালে বাংলাদেশের মোট জনসংখ্যা ছিল ১৩,০৫,২২,৫৯৮ জন, যার মধ্যে গগনাকৃত জনসংখ্যা হল ১২,৪৩,৫৫,২৬৩ জন, অর্থাৎ মোট জনসংখ্যার ৪.৯৮% গণনার আওতায় আনা যায়নি যার মধ্যে ৪.৫৪% গ্রামাঞ্চলে, ৫.৮১% পৌর সভা এলাকায়, ৩.৭৩% অন্যান্য শহর এলাকায় ও ৭.৬৭% এসএমএ সমূহে যেগুলো ঢাকা, চট্টগ্রাম, রাজশাহী ও খুলনায়।  তথ্যসূত্র  ২০০১ বিষয়শ্রেণী:২০০১-এ বাংলাদেশ বিষয়শ্রেণী:২০১১-এ আদমশুমারি
এ্যাডভোকেট কাজী আবু জাফর মুহাম্মদ লুৎফর বাংলাদেশের দিনাজপুর জেলার রাজনীতিবিদ ও দিনাজপুর-৬ আসনের সাবেক সংসদ সদস্য।   প্রাথমিক জীবন  জাফর মুহাম্মদ লুৎফর  দিনাজপুর জেলার ঘোড়াঘাট উপজেলায় জন্মগ্রহণ করেন।   রাজনৈতিক জীবন  জাফর মুহাম্মদ লুৎফর ন্যাপের কেন্দ্রীয় কমিটির প্রেসিডিয়াম সদস্য ও দিনাজপুর জেলা ন্যাপের সভাপতি। তিনি ১৯৮৬ সালের তৃতীয় জাতীয় সংসদ নির্বাচনে ন্যাপের (মুজাফফর) প্রার্থী হিসেবে দিনাজপুর-৬ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিনাজপুর জেলার রাজনীতিবিদ বিষয়শ্রেণী:ন্যাশনাল আওয়ামী পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:দিনাজপুর জেলার আইনজীবী
কামরান খান (জন্ম ২৯ সেপ্টেম্বর ১৯৮৮) একজন ক্রিকেটার যিনি কাতার জাতীয় ক্রিকেট দলের হয়ে  প্রতিনিধিত্ব করেন।  তিনি দলে মূলতঃ ব্যাটসম্যানের ভূমিকায় খেলতেন।দক্ষিণ আফ্রিকায় ২০১৭ আইসিসি ওয়ার্ল্ড ক্রিকেট লিগ ডিভিশন ফাইভ প্রতিযোগিতার জন্য তাকে কাতারের স্কোয়াডে রাখা হয়েছিল।  ৩ সেপ্টেম্বর ২০১৭ সালে, কেইম্যান দ্বীপপুঞ্জের বিপক্ষে কাতারের হয়ে উদ্বোধনী ম্যাচে  তিনি খেলেছিলেন।   ২১ জানুয়ারী ২০১৯- এ ২০১৯ এসিসি ওয়েস্টার্ন রিজিওন টি২০ প্রতিযোগিতায় সৌদি আরবের বিপক্ষে কাতারের হয়ে আন্তর্জাতিক টি-টোয়েন্টিতে  (T20I) অভিষেক ঘটে। একই বছরের,সেপ্টেম্বরে ২০১৯ সালে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য কাতারের দলে মনোনীত করা হয়েছিল।  একই মাসের ১৭ সেপ্টেম্বর,ক্রিকেট বিশ্বকাপ চ্যালেঞ্জ লীগ এ প্রতিযোগিতায় সিঙ্গাপুরের বিপক্ষে কাতারের হয়ে লিস্ট এ ক্রিকেট অভিষিক্ত হন।  ২০২১ সালের অক্টোবরে,  ২০২১ আইসিসি পুরুষদের টি-টোয়েন্টি বিশ্বকাপ এশিয়া বাছাইপর্বের গ্রুপ এ ম্যাচের জন্য কাতারের দলে তাকে নির্বাচিত করা হয়।     তথ্যসূত্র   বহিঃসংযোগ  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কাতারের টুয়েন্টি২০ আন্তর্জাতিক ক্রিকেটার বিষয়শ্রেণী:কাতারি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম
রিচার্ড পল ডি গ্রোন (; জন্ম: ৫ আগস্ট, ১৯৬২) ওয়াইকাতোর অটোরোহঙ্গা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।Richard de Groen, CricInfo. Retrieved 2019-12-14.  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রিচার্ড ডি গ্রোন।   খেলোয়াড়ী জীবন  ১৯৮৭-৮৮ মৌসুম থেকে ১৯৯৫-৯৬ মৌসুম পর্যন্ত রিচার্ড ডি গ্রোনের প্রথম-শ্রেণীর খেলোয়াড়ী জীবন চলমান ছিল।Richard de Groen, CricketArchive. Retrieved 2019-12-14.  সমগ্র খেলোয়াড়ী জীবনে পাঁচটিমাত্র টেস্ট ও বারোটি একদিনের আন্তর্জাতিকে অংশগ্রহণ করেছেন রিচার্ড ডি গ্রোন। ২৬ নভেম্বর, ১৯৯৩ তারিখে হোবার্টে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।   তথ্যসূত্র    আরও দেখুন   জাস্টিন ভন  ল্যান্স কেয়ার্নস  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  একদিনের আন্তর্জাতিক ক্রিকেটে হ্যাট্রিকের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:অকল্যান্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:নিউজিল্যান্ডীয় ক্রীড়া নির্বাহী ও প্রশাসক
ইশা দাদাওয়ালা () হলেন একজন গুজরাটি ভাষার কবি এবং ভারতের গুজরাট অঞ্চলের সাংবাদিক। তাঁর উল্লেখযোগ্য কাজের মধ্যে রয়েছে বার্তারো (২০০৮), কেয়া গই এ ছোকরি (২০১১) এবং জন্মারো (২০১৩)। গুজরাটি সাহিত্যে তাঁর অবদানের জন্য তিনি ২০১৩ সালের যুব গৌরব পুরস্কার জিতেছেন।   প্রাথমিক জীবন  ইশা ১৯৮৫ সালের ২রা জানুয়ারি গুজরাটের সুরাটে ময়াঙ্ক দাদাওয়ালা এবং হেতাল দাদাওয়ালার ঘরে জন্মগ্রহণ করেন। তিনি ২০০২ সালে সুরাটের জীবন ভারতী হাই স্কুল, থেকে তাঁর বিদ্যালয় শিক্ষা শেষ করেন। তিনি ২০০৫ সালে বীর নর্মদ দক্ষিণ গুজরাট বিশ্ববিদ্যালয় থেকে তাঁর স্নাতক ডিগ্রি লাভ করেন।   কর্মজীবন  ইশার লেখা প্রথম কবিতা হলো ডেথ সার্টিফিকেট, এটি তিনি স্কুলে পড়ার সময় লিখেছিলেন এবং এটি একটি গুজরাটি কবিতা জার্নাল কবিতা -এ প্রকাশিত হয়েছিল। বর্তমানে তিনি অনন্যা সিটি -এর (ভিডিও ই-পেপারের অগ্রদূত) মালিক এবং সম্পাদক, এছাড়াও তিনি দিব্য ভাস্কর -এর কলাম লেখক। তিনি গুজরাট মিত্র, এমওয়াই টিভি (সুরাতের একটি স্থানীয় সংবাদ চ্যানেল), ধাবাকর (সুরাতের একটি স্থানীয় সংবাদপত্র), সন্দেশ, এমওয়াই এফএম এবং গুজরাট গার্ডিয়ান সহ বিভিন্ন মিডিয়াতে সংবাদ পাঠক, সাংবাদিক এবং উপ-সম্পাদক হিসেবে কাজ করেছেন। তাঁর ছোট গল্প চিত্রলেখা সহ বেশ কয়েকটি গুজরাটি পত্রিকায় প্রকাশিত হয়েছে।   কাজ  বার্তারো, তাঁর প্রথম কবিতার সংকলন, ২০০৮ সালে প্রকাশিত হয়েছিল, তারপরে জন্মারো (২০১৩) প্রকাশিত হয়েছিল। তিনি বর্ণনা করেছেন নারীর সূক্ষ্ম আবেগ এবং নারীর জীবনের বিভিন্ন পর্যায়। কেয়া গই এ ছোকরি (২০১১) তাঁর একটি উপন্যাস, যেটি তিনি দিনলিপি (ডায়েরি) আকারে লিখেছেন।   স্বীকৃতি  গুজরাট সাহিত্যে তাঁর অবদানের জন্য গুজরাট সাহিত্য আকাদেমি ২০১৩ সালে তাঁকে যুব গৌরব পুরস্কার প্রদান করে। তাঁর বই জন্মারো (২০১৩) গুজরাট সাহিত্য আকাদেমি থেকে কবিতার জন্য শ্রেষ্ঠ বই পুরস্কার পেয়েছে। তিনি গুজরাট সমাচার এবং সমন্বয় থেকে রাভজি প্যাটেল পুরস্কার; কবি গণি দহিওয়ালা পুরস্কার (২০০০); মুম্বাইয়ের কফি-মেটস থেকে শ্রেষ্ঠ কবি পুরস্কার; মুম্বাইয়ের কলা গুর্জরি সংস্থা থেকে শ্রেষ্ঠ কবি পুরস্কার (২০০৫); সুরাটের রাষ্ট্রীয় কলা কেন্দ্র থেকে সুরাটের শ্রেষ্ঠ কবি পুরস্কার (২০০৯) পেয়েছেন। ২০১৮ সালে, তিনি তাঁর বই জন্মারো -এর জন্য যুব পুরস্কার পেয়েছিলেন।   আরও দেখুন    গুজরাটি ভাষার লেখকদের তালিকা   তথ্যসূত্র   বিষয়শ্রেণী:গুজরাতের লেখিকা বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:ভারতীয় নারী কবি বিষয়শ্রেণী:ভারতীয় নারী সাংবাদিক বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম
চারসদ্দা (; ; ; ) পাকিস্তানের খাইবার পাখতুনখোয়া প্রদেশের চরসাদ্দা জেলার একটি শহর এবং সদর দপ্তর।Tehsils & Unions in the District of Charsada – Government of Pakistan  ২০১৭ সালের আদমশুমারি অনুসারে এটি পাকিস্তানের ৮৫  তম বৃহত্তম শহর।  পেশোয়ার উপত্যকায় অবস্থিত, চরসাদ্দা প্রাদেশিক রাজধানী পেশোয়ার থেকে প্রায়  ও  উচ্চতায় অবস্থিত।Location of Charsadda – Falling Rain Genomics চারসদ্দা জেলার মোট আয়তন প্রায় ৯৯৬ বর্গ কিমি। জেলাটি ভৌগলিকভাবে দুটি প্রাথমিক অংশে বিভক্ত: হাতনগর (পশতু:আশনাঘর) এবং দো আবা (পশতু:দুবা)।  তথ্যসূত্র  বহিঃসংযোগ  বিষয়শ্রেণী:খাইবার পাখতুনখোয়ার শহর বিষয়শ্রেণী:পাকিস্তানের ইতিহাস